ปกติร้านนี้ลูกค้าจะแน่น ด้วยความที่ขายอาหารจานด่วนหลายอย่าง  บริการรวดเร็ว..ทันใจค่ะ

ภายในร้านขาย ข้าวมันไก่ ก๋วยจั๊บ ผัดไทย ขนมเบื้องญวน หมูสะเต๊ะ รวมถึงบางวันมีขนมบัวลอยไข่หวาน

สถานที่ตั้งร้าน

ร้านตั้งอยู่หัวมุมตลาดท่านา ตรงข้ามสถานีตำรวจภูธรนครชัยศรี 

รายการที่สั่ง

✏ ผัดไทยกุ้งสด (35 บาท) ทางร้านเสิร์ฟได้รวดเร็ว เส้นก๋วยเตี๋ยวผัดได้เหนียวนุ่ม รสชาติไม่หวานโดดเหมือนบางร้าน ปรุงออกรสเค็มนิด หวานแต่น้อย เติมมะนาวนิดหน่อยรสชาติดีค่ะ กุ้งสด จัดวางมาบนใบตองดูน่าทาน เสิร์ฟพร้อมหัวปลี ผักกุยช่ายสด และอาจจาดรสเปรี้ยว ๆ หวาน ๆ 

✏ขนมเบื้องญวน (30 บาท) ทานขนมเบื้องญวนร้านนี้มีความรู้สึกคล้าย ๆ ทานขนม ส่วนที่ห่อด้านนอกเป็นไข่ หอมดี ไส้มีไชโป๊ว หวานนิดหน่อย กับหน้ากุ้งเหมือนที่เราทานข้าวเหนียวมูนกะทิหน้ากุ้งอย่างนั้นเลยค่ะ หวาน ๆ หอม ๆ ผัดมาพร้อมถั่วงอก ทานพร้อมอาจาด..รสชาติเฉพาะของทางร้านเลยค่ะ

โดยรวม..ผัดไทยรสชาติดี ขนมเบื้องญวนรสชาติโดยรวมใช้ได้ บริการรวดเร็ว 

